b'\n_START_ARTICLE_\nMajdanekas\n_START_SECTION_\nStatyba\n_START_PARAGRAPH_\nKoncentracijos stovykla Majdanek buvo \xc4\xafkurta 1941 metais, spalio m\xc4\x97nes\xc4\xaf SS Reichfiurerio Heinricho Himmlerio (Reichsf\xc3\xbchrer-SS Heinrich Himmler) \xc4\xafsakymu. Po s\xc4\x97kmingos vokie\xc4\x8di\xc5\xb3 atakos piet\xc5\xb3 Lenkijoje ir Heinricho Himmlerio vizito Liubline liepos 17-20 dienomis, 1941 metais, \xc4\xafsakymas \xc4\xafkurti koncentracijos stovykl\xc4\x85 buvo perduoti Odlio Globocnik. Pagal pirmin\xc4\xaf Himmlerio parengt\xc4\x85 plan\xc4\x85 stovykla tur\xc4\x97jo talpinti bent 25,000 belaisvi\xc5\xb3._NEWLINE_Su laiku koncentracijos stovykla pl\xc4\x97t\xc4\x97si. Kijevo m\xc5\xab\xc5\xa1yje \xc4\xaf nelaisv\xc4\x99 buvo paimti 50,000 Soviet\xc5\xb3 armijos karo belaisvi\xc5\xb3. Koncentracijos stovyklos paj\xc4\x97gumas ir dydis buvo padidinti iki 50,000 belaisvi\xc5\xb3. Stovyklos pl\xc4\x97timas prasid\xc4\x97jo spalio 1 dien\xc4\x85 1941 metais pagal t\xc4\x85 pat\xc4\xaf \xc4\xafsakym\xc4\x85 kaip ir Auschwitz-Birkenau. Lapkri\xc4\x8dio prad\xc5\xbeioje statybos planai buvo padidinti iki 125,000 kalini\xc5\xb3, gruod\xc5\xbeio m\xc4\x97nes\xc4\xaf padidinti iki 150,000 kalini\xc5\xb3. Kovo m\xc4\x97nes\xc4\xaf buvo pasiektas ne\xc4\xaftik\xc4\x97tinai didelis Soviet\xc5\xb3 karo belaisvi\xc5\xb3 skai\xc4\x8dius, net 250,000 kalini\xc5\xb3._NEWLINE_Statybas prad\xc4\x97jo 150 \xc5\xbeyd\xc5\xb3 i\xc5\xa1 Globocnik Lublin stovyklos, kurie atliko priverstinius darbus, bet gr\xc4\xaf\xc5\xbedavo kasnakt \xc4\xaf stovykl\xc4\x85 nakvynei. \xc5\xa0iek tiek v\xc4\x97liau darbo j\xc4\x97g\xc4\x85 sudar\xc4\x97 2,000 Raudonosios armijos karo belaisvi\xc5\xb3, kurie prival\xc4\x97jo i\xc5\xa1gyventi ekstremaliose s\xc4\x85lygose, miegoti atvirose vietose. Lapkri\xc4\x8dio viduryje i\xc5\xa1gyveno tik 500 belaisvi\xc5\xb3, i\xc5\xa1 kuri\xc5\xb3 ma\xc5\xbeiausiai 30% buvo per silpni tolesniam darbui. Gruod\xc5\xbeio viduryje buvo pastatyti barakai talpinantys 20,000 \xc5\xbemoni\xc5\xb3, bet prasid\xc4\x97jus d\xc4\x97m\xc4\x97tosios \xc5\xa1iltin\xc4\x97s epidemijai iki 1942 met\xc5\xb3 sausio m\xc4\x97nesio visi priverstini\xc5\xb3 darb\xc5\xb3 kaliniai\xc2\xa0\xe2\x80\x93 Lenkijos \xc5\xbeydai ir karo belaisviai\xc2\xa0\xe2\x80\x93 mir\xc4\x97. Visi darbai sustojo iki 1942 met\xc5\xb3 sausio m\xc4\x97nesio kol atvyko nauji kaliniai. Nors stovykla galiausiais talpino 50,000 kalini\xc5\xb3, ji da\xc5\xbeniausiai nevir\xc5\xa1ijo \xc5\xa1io skai\xc4\x8diaus.\n_START_SECTION_\nVeikimas\n_START_PARAGRAPH_\nTrys stovyklos (Belzec, Sobibor ir Treblinka) buvo specialiai pastatytos Reinhard operacijai i\xc5\xa1naikinti Lenkijos \xc5\xbeydus (cf. \xe2\x80\x9eSolution of the Jewish Question\xe2\x80\x9c) penkiuose okupuotos Lenkijos regijonuose, kurie sudar\xc4\x97 naci\xc5\xb3 generalgubernij\xc4\x85. 1942 met\xc5\xb3 liepos m\xc4\x97nes\xc4\xaf Heinrichas Himmleris aplank\xc4\x97 \xc5\xa1ias stovyklas. Kovo, gegu\xc5\xbe\xc4\x97s ir liepos m\xc4\x97nes\xc4\xaf, nurodyta tvarka, stovyklos prad\xc4\x97jo darb\xc4\x85. V\xc4\x97liau Heinrichas Himmleris i\xc5\xa1leido \xc4\xafsakym\xc4\x85, kad \xc5\xbeyd\xc5\xb3 deportacija \xc4\xaf stovyklas turi b\xc5\xabti u\xc5\xbebaigta iki 1942 met\xc5\xb3 pabaigos._NEWLINE__NEWLINE_Reinhard operacijos prad\xc5\xbeioje \xe2\x80\x9e Majdanekas\xe2\x80\x9c atliko antrinio r\xc5\xab\xc5\xa1iavimo ir sand\xc4\x97liavimo darbus. Perr\xc5\xab\xc5\xa1iavo ir sand\xc4\x97liavo turt\xc4\x85 ir brangenybes konfiskuotas i\xc5\xa1 \xc5\xbeyd\xc5\xb3 auk\xc5\xb3 Belzec, Sobibor ir Treblinka \xc5\xbeudymo vietose. D\xc4\x97l didelio \xc5\xbeyd\xc5\xb3 gyventoj\xc5\xb3 skai\xc4\x8diaus pietry\xc4\x8di\xc5\xb3 Lenkijoje, \xc4\xaftraukiant Krokuv\xc4\x85, Lvov\xc4\x85, Zamosc ir Var\xc5\xa1uv\xc4\x85, Majdanekas apie 1942 met\xc5\xb3 kovo m\xc4\x97nes\xc4\xaf buvo \xe2\x80\x9cperdirbtas\xe2\x80\x9d, pakeit\xc4\x97 savo paskirt\xc4\xaf \xc4\xaf \xc5\xbeudymo centr\xc4\x85._NEWLINE_\xc5\xbdudymas dujomis buvo atliekamas matant kitiems kaliniams, tik tvora atskyr\xc4\x97 pastatus. Kitas populiarus \xc5\xbeudymo b\xc5\xabdas buvo egzekucija (mirties bausm\xc4\x97s vykdymas), kuri\xc4\x85 atlikdavo Trawnikis (Naci\xc5\xb3 pagalbininkai). Majdaneko muziejaus duomenimis duj\xc5\xb3 kameros prad\xc4\x97jo veikti 1942 met\xc5\xb3 rugs\xc4\x97jo m\xc4\x97nes\xc4\xaf. Ekzekucijos buvo atliekamos naudojant ciklono B dujas arba \xc5\xbemon\xc4\x97s b\xc5\xabdavo u\xc5\xbedusinami u\xc5\xbegrobt\xc5\xb3 soviet\xc5\xb3 tank\xc5\xb3 varikli\xc5\xb3 i\xc5\xa1metamosiomis dujomis._NEWLINE_\xc5\xbdmoni\xc5\xb3 darbo j\xc4\x97ga buvo begalo reikalinga karo pramon\xc4\x97je, tod\xc4\x97l i\xc5\xa1 prad\xc5\xbei\xc5\xb3 \xc5\xbeyd\xc5\xb3 darbinink\xc5\xb3 i\xc5\xa1 Lenkijos buvo pasigail\xc4\x97ta. Jie buvo laikomi (laikinai ar ilgam) getuose, tokiuose kaip Var\xc5\xa1uvos getas, kuris po Var\xc5\xa1uvos geto sukilimo tapo koncentracijos stovykla. Kitu atveju \xc5\xbeydai buvo siun\xc4\x8diami \xc4\xaf darbo stovyklas tokias kaip Majdanekas kur jie dirbdavo Steyr-Daimler-Puch ginkl\xc5\xb3 ir amunicijos gamykloje._NEWLINE_1942 met\xc5\xb3 spalio viduryje stovykla laik\xc4\x97 9,519 registruot\xc5\xb3 kalini\xc5\xb3, i\xc5\xa1 kuri\xc5\xb3 7,468 arba 78.45% buvo \xc5\xbeydai, kiti 1,884 (19.79%) ne \xc5\xbeyd\xc5\xb3 tautyb\xc4\x97s. 1943 met\xc5\xb3 rugpj\xc5\xabt\xc4\xaf 16,206 kaliniai buvo pagrindin\xc4\x97je stovykloje, i\xc5\xa1 kuri\xc5\xb3 9,105 (56.18%) buvo \xc5\xbeydai, kiti\xc2\xa0\xe2\x80\x93 3,893 (24.02%) ne \xc5\xbeydai. Ma\xc5\xbeum\xc4\x85 sudar\xc4\x97 kit\xc5\xb3 \xc5\xa1ali\xc5\xb3 pilie\xc4\x8diai tokie kaip baltarusiai, ukrainie\xc4\x8diai, rusai, vokie\xc4\x8diai, austrai, slov\xc4\x97nai, italai, pranc\xc5\xabzai ir olandai. Majdaneko valstybinio muziejaus duomenimis 300,000 \xc5\xbemoni\xc5\xb3 buvo \xc5\xa1ios stovyklos kaliniais holokausto metu._NEWLINE_Nuo 1942 met\xc5\xb3 ir v\xc4\x97liau Majdaneke taip pat buvo moterys, kurios atliko pri\xc5\xbei\xc5\xabr\xc4\x97toj\xc5\xb3 darb\xc4\x85. \xc5\xa0ios SS apsaugin\xc4\x97s buvo treniruojamos Ravensbr\xc3\xbcck koncentracijos stovykloje. Tarp \xc5\xa1ios koncentracijos stovyklos pri\xc5\xbei\xc5\xabr\xc4\x97toj\xc5\xb3 yra toki\xc5\xb3 nuteist\xc5\xb3 karo nusikalt\xc4\x97li\xc5\xb3 kaip Elsa Ehrich, Hermine Boettcher-Brueckner, Hermine Braunsteiner, Hildegard L\xc3\xa4chert, Rosy Suess (S\xc3\xbcss) Elisabeth Knoblich-Ernst, Charlotte Karla Mayer-Woellert, ir Gertrud Heise (1942\xe2\x80\x931944)._NEWLINE_I\xc5\xa1 prad\xc5\xbei\xc5\xb3 Majdanekas veik\xc4\x97 kaip atskira koncentracijos stovykla; Tik v\xc4\x97liau 1943 met\xc5\xb3 ankstyv\xc4\x85 ruden\xc4\xaf i\xc5\xa1likusios ma\xc5\xbeesn\xc4\x97s darbo stovyklos veikusios Lublino apylik\xc4\x97se buvo inkorporuotos \xc4\xaf Majdaneko sud\xc4\x97t\xc4\xaf. Budzyn, Trawniki, Poniatowa, Krasnik, Pulawy, \xe2\x80\x9eAirstrip\xe2\x80\x9c, ir Lipowa yra darbo stovyklos inkorporuotos \xc4\xaf Majdaneko sud\xc4\x97t\xc4\xaf._NEWLINE_Nuo 1941 rugs\xc4\x97jo 1 iki 1942 met\xc5\xb3 gegu\xc5\xbe\xc4\x97s 28 dienos Alfons Bentele vadovavo stovyklai. Alois Kurz, SS untersturmf\xc3\xbchreris buvo vokie\xc4\x8di\xc5\xb3 personalo narys Majdaneke, Auschwitz-Birkenau ir Mittelbau-Dora. Jis ne buvo apkaltintas. 1943 met\xc5\xb3 bir\xc5\xbeelio 18 dien\xc4\x85 Fritz Ritterbusch persik\xc4\x97l\xc4\x97 \xc4\xaf KL Lublin tapti komendanto adjutantu._NEWLINE_Stovykla buvo \xc5\xa1alia Liublino, tod\xc4\x97l kaliniai band\xc4\x97 palaikyti ry\xc5\xa1\xc4\xaf su i\xc5\xa1oriniu pasauliu. Slapta perduodavo lai\xc5\xa1kus civiliams darbininkams, kurie \xc4\xafeidavo ir i\xc5\xa1eidavo i\xc5\xa1 stovyklos. Daugelis toki\xc5\xb3 i\xc5\xa1likusi\xc5\xb3 lai\xc5\xa1k\xc5\xb3 buvo paaukoti koncentracijos stovyklos muziejui. 2008 metais muziejus sureng\xc4\x97 speciali\xc4\x85 parod\xc4\x85, kuri eksponavo i\xc5\xa1likusius lai\xc5\xa1kus._NEWLINE_Nuo 1943 met\xc5\xb3 vokie\xc4\x8diai leido lenk\xc5\xb3 Raudonajam Kry\xc5\xbeiui ir Centrinei Gerov\xc4\x97s tarnybai (Central Welfare Council) \xc4\xafne\xc5\xa1ti maisto produktus \xc4\xaf stovykl\xc4\x85. Kaliniai gal\xc4\x97jo gauti maisto siuntin\xc4\x97lius adresuotus j\xc5\xb3 vardu per lenk\xc5\xb3 Raudon\xc4\x85j\xc4\xaf Kry\xc5\xbei\xc5\xb3. Majdaneko muziejus archyvuose yra dokumentai \xc4\xafrodantys apie 10,300 toki\xc5\xb3 siunt\xc5\xb3.\n_START_SECTION_\nOperacija \xe2\x80\x9cErntefest\xe2\x80\x9e\n_START_PARAGRAPH_\n\xe2\x80\x9eReinhard\xe2\x80\x9c operacija t\xc4\x99s\xc4\x97si iki 1943 met\xc5\xb3 lapkri\xc4\x8dio m\xc4\x97nesio prad\xc5\xbeios. Kai buvo i\xc5\xa1\xc5\xbeudyti paskutiniai kaliniai i\xc5\xa1 ma\xc5\xbeesni\xc5\xb3 \xc4\xaf Majdanek\xc4\x85 infiltruot\xc5\xb3 stovykl\xc5\xb3 Liublino rajone, generalgubernijos Trawniki vyr\xc5\xb3 b\xc5\xabrys su\xc5\xa1aud\xc4\x97 \xc5\xa1i\xc5\xb3 stovykl\xc5\xb3 \xc5\xbeydus per \xe2\x80\x9eDerliaus \xc5\xa1vent\xc4\x97s\xe2\x80\x9c (Operation \xe2\x80\x9eHarwest Festival\xe2\x80\x9c) operacij\xc4\x85. \xc5\xbdiauriausia egzekucija Majdaneke \xc4\xafvyko 1943 met\xc5\xb3 lapkri\xc4\x8dio 3 dien\xc4\x85 kai buvo nu\xc5\xbeudyta 18,400 \xc5\xbeyd\xc5\xb3 per vien\xc4\x85 dien\xc4\x85. Kit\xc4\x85 dien\xc4\x85 buvo rasti ir su\xc5\xa1audyti 25 \xc5\xbeydai, kurie sugeb\xc4\x97jo pasisl\xc4\x97pti. Tuo tarpu 611 kit\xc5\xb3 kalini\xc5\xb3, 311 moter\xc5\xb3 ir 300 vyr\xc5\xb3 buvo \xc4\xafsakyta ap\xc5\xbei\xc5\xabr\xc4\x97ti ir r\xc5\xab\xc5\xa1iuoti nu\xc5\xbeudyt\xc5\xb3j\xc5\xb3 r\xc5\xabbus, u\xc5\xbekasti bei pasl\xc4\x97pti griovius. Vyrai v\xc4\x97liau buvo priskirti prie Sonderkommando 1005, kur jie tur\xc4\x97jo ekshumuoti nu\xc5\xbeudyt\xc5\xb3 \xc5\xbemoni\xc5\xb3 k\xc5\xabnus kremacijai, o v\xc4\x97liau buvo ir patys nu\xc5\xbeudyti. 311 moter\xc5\xb3 buvo i\xc5\xa1si\xc5\xb3stos \xc4\xaf Auschwitz kur jos buvo nu\xc5\xbeudytos duj\xc5\xb3 kamerose. I\xc5\xa1 prie\xc5\xa1 tai i\xc5\xa1gyvenusi\xc5\xb3 6,562 kalini\xc5\xb3 \xe2\x80\x9eDerliaus \xc5\xa1vent\xc4\x97s\xe2\x80\x9c operacijos pabaigoje Majdaneke liko tik 71 gyvas \xc5\xbeydas._NEWLINE_Egzekucijos ir toliau t\xc4\x99s\xc4\x97si su likusiais \xc5\xbeydais Majdaneko stovykloje. Tarp 1943 met\xc5\xb3 gruod\xc5\xbeio ir 1944 met\xc5\xb3 kovo Majdanekas gavo apie 18,000 nauj\xc5\xb3 kalini\xc5\xb3\xc2\xa0\xe2\x80\x93 invalid\xc5\xb3. Daugelis i\xc5\xa1 j\xc5\xb3 buvo nunuodyti ciklono B (Zyklon B) dujomis. \xc5\xa0audytoj\xc5\xb3 b\xc5\xabriai taip pat t\xc4\x99s\xc4\x97 savo darb\xc4\x85. 600 kalini\xc5\xb3 buvo su\xc5\xa1audyti 1944 met\xc5\xb3 sausio 21 dien\xc4\x85, 180 buvo su\xc5\xa1audyti 1944 met\xc5\xb3 sausio 23 dien\xc4\x85 ir dar 200 buvo su\xc5\xa1audyti 1944 met\xc5\xb3 kovo 24 dien\xc4\x85._NEWLINE_Adjutanto Karl Hoecker teismas \xc4\xafrod\xc4\x97 jo kaltum\xc4\x85 masiniuose \xc5\xbeudymuose, kurie buvo \xc4\xafvykdyti \xc5\xa1ioje koncentracijos stovykloje._NEWLINE_1989 met\xc5\xb3 gegu\xc5\xbe\xc4\x97s 3 dien\xc4\x85 Vokietijos miesto Bielefeld apygardos teismas nuteis\xc4\x97 H\xc3\xb6cker ketveri\xc5\xb3 met\xc5\xb3 laisv\xc4\x97s at\xc4\x97mimo bausme u\xc5\xbe dalyvavim\xc4\x85 \xc5\xbeudant \xc5\xbeyd\xc5\xb3 kalinius duj\xc5\xb3 kamerose Majdaneko koncentracijos stovykloje, Lenkijoje. Stovykl\xc5\xb3 \xc4\xafra\xc5\xa1ai u\xc5\xbefiksavo, kad nuo 1943 met\xc5\xb3 gegu\xc5\xbe\xc4\x97s m\xc4\x97nesio iki 1944 met\xc5\xb3 gegu\xc5\xbe\xc4\x97s m\xc4\x97nesio H\xc3\xb6cker gavo 3,610 kilogram\xc5\xb3 ciklono B nuoding\xc5\xb3j\xc5\xb3 duj\xc5\xb3 i\xc5\xa1 Hamburgo firmos \xe2\x80\x9eTesch & Stabenow\xe2\x80\x9d \xc5\xbeyd\xc5\xb3 \xc5\xbeudymui Majdaneke. Taip pat Auschwitz komendantas Rudolf H\xc3\xb6ss laukdamas teismo Lenkijoje ra\xc5\xa1\xc4\x97 savo memuaruose, kad vienas i\xc5\xa1 naudot\xc5\xb3 b\xc5\xabd\xc5\xb3 \xc5\xbeyd\xc5\xb3 \xc5\xbeudymui Majdaneke buvo ciklono B dujos.\n_START_SECTION_\nEvakuacija\n_START_PARAGRAPH_\n1944 met\xc5\xb3 v\xc4\x97lyv\xc4\x85 liep\xc4\x85, kai soviet\xc5\xb3 paj\xc4\x97gos greitai pasiek\xc4\x97 Liublin\xc4\x85, vokie\xc4\x8diai skubiai evakavosi i\xc5\xa1 koncentracijos stovyklos. Ta\xc4\x8diau stovyklos personalas tik dalinai sunaikino krematorium\xc4\x85 prie\xc5\xa1 soviet\xc5\xb3 Raudonajai armijai pasiekiant stovykl\xc4\x85 1944 met\xc5\xb3 liepos 24 dien\xc4\x85 , paliekant Majdanek\xc4\x85 geriausiai i\xc5\xa1likusia holokausto stovykla. Majdanekas buvo pirma koncentracijos stovykla i\xc5\xa1laisvinta s\xc4\x85junginink\xc5\xb3 paj\xc4\x97g\xc5\xb3 ir \xc5\xa1iurp\xc5\xabs dalykai, kurie buvo rasti \xc5\xa1ioje koncentracijos stovykloje, buvo pla\xc4\x8diai publikuoti._NEWLINE_Nors prie\xc5\xa1 tai vienas t\xc5\xabkstantis kalini\xc5\xb3 prievarta \xc5\xbeygiavo \xc4\xaf Auschwitz, i\xc5\xa1 kuri\xc5\xb3 tik pus\xc4\x97 atvyko. RA vis tiek rado t\xc5\xabkstan\xc4\x8dius kalini\xc5\xb3, daugiausiai karo belaisvi\xc5\xb3, i\xc5\xa1gyvenusi\xc5\xb3 \xc5\xa1i\xc4\x85 koncentracijos stovykl\xc4\x85. \xc5\xa0ie kaliniai dav\xc4\x97 savo liudijimus apie masinius \xc5\xbeudymus, kurie buvo vykdomi \xc5\xa1ioje stovykloje.\n_START_SECTION_\n\xc5\xbduvusi\xc5\xb3j\xc5\xb3 s\xc4\x85ra\xc5\xa1as\n_START_PARAGRAPH_\nAuk\xc5\xb3 skai\xc4\x8dius yra kontroversi\xc5\xa1kas. Teis\xc4\x97jo Zdzis\xc5\x82aw \xc5\x81ukaszkiewicz tyrimas datuojamas 1948 metams, kalba apie 360,000 auk\xc5\xb3. Daktaras Czes\xc5\x82aw Rajca (1992) pateik\xc4\x97 235,000 auk\xc5\xb3 skai\xc4\x8di\xc5\xb3, kuriuo ilgai r\xc4\x97m\xc4\x97si Majdaneko muziejus. Tomasz Kranz valstybinio Majdaneko muziejaus tyrim\xc5\xb3 departamento direktorius paskelb\xc4\x97 naujausi\xc4\x85 skai\xc4\x8di\xc5\xb3 2005 metais, kuris siek\xc4\x97 78,000 kalini\xc5\xb3. \xc5\xa0is skai\xc4\x8dius buvo rastas Hofle telegramoje 2000 metais, \xc5\xa1\xc4\xaf skai\xc4\x8di\xc5\xb3 oficialiai naudoja muziejus. Dabar esantis pensijoje daktaras Rajca teigia, kad \xc5\xa1is skai\xc4\x8dius yra ne\xc4\xaftik\xc4\x97tinai ma\xc5\xbeas, bet muziejaus direktoriai pripa\xc5\xbeino \xc5\xa1\xc4\xaf ne\xc4\xaftik\xc4\x97tinai ma\xc5\xbe\xc4\x85 skai\xc4\x8di\xc5\xb3 su tam tikru atsargumu kol bus atliekami nauji tyrimai. \xc5\xbdinomi faktai, kad naci\xc5\xb3 administracija ne visada \xc4\xaftraukdavo auk\xc5\xb3 vardus \xc4\xaf holokausto traukini\xc5\xb3 \xc4\xafra\xc5\xa1us, tyrimus apsunkina. M\xc5\xabs\xc5\xb3 dienomis muziejus informuoja, kad remiantis naujais tyrimais apie 150,000 kalini\xc5\xb3 atva\xc5\xbeiavo \xc4\xaf Majdanek\xc4\x85 per 34 jo egzistavimo m\xc4\x97nesius. I\xc5\xa1 daugiau nei 2,000,000 \xc5\xbeyd\xc5\xb3 Reinhard operacijos metu, 60,000 \xc5\xbeyd\xc5\xb3 i\xc5\xa1 kuri\xc5\xb3 56,000 \xc5\xbeinomi pagal vard\xc4\x85, buvo tikrai nu\xc5\xbeudyti Majdaneke. I\xc5\xa1 beveik 80,000 oficialiai skelbiam\xc5\xb3 kalini\xc5\xb3 Majdaneko stovykloje, 60,000 buvo \xc5\xbeydai.  _NEWLINE_Sovietai i\xc5\xa1 prad\xc5\xbei\xc5\xb3 pervertino mir\xc4\x8di\xc5\xb3 skai\xc4\x8di\xc5\xb3. 1944 met\xc5\xb3 liepos m\xc4\x97nes\xc4\xaf Nurembergo teismuose jie teig\xc4\x97, kad \xc5\xbeyd\xc5\xb3 auk\xc5\xb3 skai\xc4\x8dius buvo nema\xc5\xbeesnis nei 400,000, o oficailus soviet\xc5\xb3 pateiktas skai\xc4\x8dius skirting\xc5\xb3 taut\xc5\xb3 aukoms siek\xc4\x97 1.5 milijono. Nepriklausomas Kanados \xc5\xbeurnalistas Raymond Arthur Davies apsistoj\xc4\x99s Maskvoje Kanados \xc5\xbeyd\xc5\xb3 kongreso  iniciatyva aplank\xc4\x97 Majdanek\xc4\x85 1944 met\xc5\xb3 rugpj\xc5\xab\xc4\x8dio 28 dien\xc4\x85. Jau kit\xc4\x85 dien\xc4\x85 Raymond i\xc5\xa1siunt\xc4\x97 telegram\xc4\x85 Saul Hayes, Kanados \xc5\xbeyd\xc5\xb3 kongreso vykdomajam direktoriui. Telegramoje buvo ra\xc5\xa1oma: \xe2\x80\x9eI do wish [to] stress that Majdanek where one million Jews and half a million others [were] killed\xe2\x80\x9c and \xe2\x80\x9eYou can tell America that at least three million [Polish] Jews [were] killed of whom at least a third were killed in Majdanek\xe2\x80\x9c \xe2\x80\x9e A\xc5\xa1 noriu pabr\xc4\x97\xc5\xbeti, kad Majdaneke buvo nu\xc5\xbeudytas vienas milijonas \xc5\xbeyd\xc5\xb3 ir pus\xc4\x97 milijono kit\xc5\xb3 tautybi\xc5\xb3 \xc5\xbemoni\xc5\xb3.\xe2\x80\x9c  ir \xe2\x80\x9cTu gali pasakyti Amerikai, kad bent i\xc5\xa1 trij\xc5\xb3 milijon\xc5\xb3 nu\xc5\xbeudyt\xc5\xb3 Lenkijos \xc5\xbeyd\xc5\xb3, bent tre\xc4\x8ddalis buvo nu\xc5\xbeudytas Majdaneke.\xe2\x80\x9c, ta\xc4\x8diau mokslininkai niekada nevertino \xc5\xa1ito apskai\xc4\x8diavimo rimtai._NEWLINE_1961 metais Raul Hilberg apskai\xc4\x8diavo 50,000 \xc5\xbeyd\xc5\xb3 auk\xc5\xb3, ta\xc4\x8diau tuo pa\xc4\x8diu metu kiti \xc5\xa1altiniai, tarp j\xc5\xb3 ir stovyklos muziejus oficialiai apskai\xc4\x8diavo 100,000 \xc5\xbeyd\xc5\xb3 auk\xc5\xb3 ir iki 200,000 kit\xc5\xb3 tautybi\xc5\xb3 \xc5\xbemoni\xc5\xb3 nu\xc5\xbeudyt\xc5\xb3 Majdaneko koncentracijos stovykloje. 1992 metais daktaras Czes\xc5\x82aw Rajca publikavo savo asmenin\xc4\xaf apskai\xc4\x8diavim\xc4\x85, kuris siek\xc4\x97 235,000; jo tyrimas buvo eksponuojamas koncentracijos stovyklos muziejuje. 2005 metais mokslinio departamento ved\xc4\x97jo ir istoriko Tomasz Kranz tyrimas parod\xc4\x97, kad buvo 79,000 auk\xc5\xb3 i\xc5\xa1 kuri\xc5\xb3 59,000 buvo \xc5\xbeydai. _NEWLINE_Tyr\xc4\x97jai naudojo skirtingus tyrim\xc5\xb3 metodus ir kiekvienam buvo prieinama skirtinga informacija, skirtingi \xc4\xafrodymai, liudijimai, tod\xc4\x97l auk\xc5\xb3 skai\xc4\x8dius skiriasi. Sovietai r\xc4\x97m\xc4\x97si apytikslia metodika ir duomenimis, kuri buvo naudojama ankstesniems Auschwitz auk\xc5\xb3 apskai\xc4\x8diavimams\xc2\xa0\xe2\x80\x93 buvo manoma, kad auk\xc5\xb3 skai\xc4\x8dius daugiau ar ma\xc5\xbeiau atitinka krematorium\xc5\xb3 paj\xc4\x97gumui. V\xc4\x97liau tyr\xc4\x97jai band\xc4\x97 remtis daugiau \xc4\xafrodymais ir liudijimais. Naudojosi deportacijos s\xc4\x85ra\xc5\xa1ais, gyventoj\xc5\xb3 sura\xc5\xa1ymo s\xc4\x85ra\xc5\xa1ais, naci\xc5\xb3 dokumentais. Hilbergo tyrimas, naudojant \xc5\xa1iuos dokumentus, 1961 metais susilygino su Kranz tyrimo rezultatais._NEWLINE_1943 metais Heinrich Kori pastat\xc4\x97 krosnis antrajame krematoriume Majdaneke. Originalios krosnys gerai i\xc5\xa1silaik\xc4\x97 iki \xc5\xa1i\xc5\xb3 dien\xc5\xb3. 1942 metais krosnys Majdaneke buvo pakeistos krosnimis i\xc5\xa1 Sachsenhausen koncentracijos stovyklos.\n_START_SECTION_\nPadariniai\n_START_PARAGRAPH_\nPo stovyklos u\xc5\xbe\xc4\x97mimo 1944 met\xc5\xb3 rugpj\xc5\xabt\xc4\xaf, sovietai saugojo stovykl\xc4\x85 ir su\xc5\xa1auk\xc4\x97 speciali\xc4\x85 soviet\xc5\xb3-lenk\xc5\xb3 komisij\xc4\x85, tirti, u\xc5\xbefiksuoti ir \xc4\xafam\xc5\xbeinti nusikaltimus prie\xc5\xa1 \xc5\xbemonij\xc4\x85, kurie buvo \xc4\xafvykdyti Majdaneke. \xc5\xa0i pastanga rodo pirmuosius bandymus u\xc5\xbefiksuoti naci\xc5\xb3 karo nusikaltimus ryt\xc5\xb3 Europoje. 1944 met\xc5\xb3 ruden\xc4\xaf buvo \xc4\xafkurtas Majdaneko valstybinis muziejus, Majdaneko konecentracijos stovyklos teritorijoje. Lenkijos parlamento dekretu 1947 metais stovykla tapo paminklu kankiniams. Tais pa\xc4\x8diais metais apie 1,300\xc2\xa0m\xc2\xb3 \xc5\xbeemi\xc5\xb3 nuo pavir\xc5\xa1iaus buvo sumai\xc5\xa1yta su \xc5\xbemoni\xc5\xb3 pelenais ir kaul\xc5\xb3 fragmentais ir suformuota \xc4\xaf pylim\xc4\x85. 1965 metais Majdanekas gavo nacionalinio muziejaus vard\xc4\x85._NEWLINE_Pagrindinis straipsnis: Majdaneko teismai (Majdanek Trials)_NEWLINE_Kai kurie naci\xc5\xb3 personalo nariai buvo patraukti baud\xc5\xbeiamojon atsakomyb\xc4\x97n i\xc5\xa1 karto po karo, kiti po keleto de\xc5\xa1imtme\xc4\x8di\xc5\xb3. Paskutiniai pla\xc4\x8diai publikuoti 16 SS nari\xc5\xb3 i\xc5\xa1 Majdaneko teismai, (Majdanek-Prozess voki\xc5\xa1kai) \xc4\xafvyko nuo 1975 iki 1981 vakar\xc5\xb3 Vokietijoje. Ta\xc4\x8diau i\xc5\xa1 1,037 SS nari\xc5\xb3 \xc5\xbeinom\xc5\xb3 vardais ir dirbusi\xc5\xb3 Majdaneke, tik 170 buvo patraukti baud\xc5\xbeiamojon atsakomyb\xc4\x97n. Tai buvo d\xc4\x97l vakar\xc5\xb3 Vokietijos teis\xc4\x97saugos sistemos, kuri taik\xc4\x97 \xc4\xafstatym\xc4\x85, kuriuo tik tiesiogiai susij\xc4\x99 su \xc5\xbeudymo procesu, gali b\xc5\xabti kaltinami ir teisiami._NEWLINE_1. SS-Standartenf\xc3\xbchrer Karl-Otto Koch, stovyklos komendantas nuo 1941 met\xc5\xb3 spalio iki 1942 met\xc5\xb3 rugpj\xc5\xab\xc4\x8dio, nu\xc5\xbeudytas SS 1945 met\xc5\xb3 baland\xc5\xbeio 5 dien\xc4\x85 u\xc5\xbe \xc5\xbeyd\xc5\xb3 aukso ir pinig\xc5\xb3 vogim\xc4\x85 i\xc5\xa1 Reicho._NEWLINE_2. SS-Sturmbannf\xc3\xbchrer Max Koegel, stovyklos komendantas nuo 1942 met\xc5\xb3 rugpj\xc5\xab\xc4\x8dio iki 1942 met\xc5\xb3 lapkri\xc4\x8dio, nusi\xc5\xbeud\xc4\x97 kal\xc4\x97jimo kameroje dien\xc4\x85 po savo are\xc5\xa1to 1946 met\xc5\xb3 bir\xc5\xbeelio 27 dien\xc4\x85._NEWLINE_3. SS-Obersturmf\xc3\xbchrer Hermann Florstedt, stovyklos komendantas nuo 1942 lapkri\xc4\x8dio iki 1943 met\xc5\xb3 spalio, nu\xc5\xbeudytas SS 1945 met\xc5\xb3 baland\xc5\xbeio 15 dien\xc4\x85 u\xc5\xbe vagyst\xc4\x99 i\xc5\xa1 Reicho siekiant tapti be galo turtingu, taip pat kaip Koch._NEWLINE_4. SS-Obersturmbannf\xc3\xbchrer Martin Gottfried Weiss, stovyklos komendantas nuo 1943 met\xc5\xb3 lapkri\xc4\x8dio 1 dienos iki 1944 met\xc5\xb3 gegu\xc5\xbe\xc4\x97s 5 dienos. Pakartas 1946 met\xc5\xb3 gegu\xc5\xbe\xc4\x97s 29 dien\xc4\x85._NEWLINE_5. SS-Obersturmbannf\xc3\xbchrer Arthur Liebehenschel, stovyklos komendantas nuo 1944 met\xc5\xb3 gegu\xc5\xbe\xc4\x97s 5 dienos iki 1944 met\xc5\xb3 liepos 22 dienos, pakartas 1948 met\xc5\xb3 sausio 28 dien\xc4\x85._NEWLINE_\xe2\x80\xa2 Antrasis visoje SS vadovyb\xc4\x97je Obersturmf\xc3\xbchrer Anton (Anthony) Thernes nu\xc5\xbeudytas 1944 met\xc5\xb3 gruod\xc5\xbeio 3 dien\xc4\x85.\n_START_SECTION_\nSoviet\xc5\xb3 NKVD naudojimasis Majdaneko stovykla\n_START_PARAGRAPH_\nPo to, kai Soviet\xc5\xb3 armija u\xc5\xbegrob\xc4\x97 Majdaneko stovykl\xc4\x85, NKVD naudojo stovyklos pastatus kaip kal\xc4\x97jim\xc4\x85 kariams i\xc5\xa1 Armia Krajowa (AK, the Home Army resistance), kuri buvo lojali Lenkijos vald\xc5\xbeiai tremtyje ir u\xc5\xbesienyje ir Narodowe Si\xc5\x82y Zbrojne (National Armed Forces) (nacionalin\xc4\x97s karin\xc4\x97s paj\xc4\x97gos). \xc5\xa0ios dvi pasiprie\xc5\xa1inimo organizacijos buvo prie\xc5\xa1i\xc5\xa1kai nusiteikusios tiek prie\xc5\xa1 vokie\xc4\x8di\xc5\xb3, tiek prie\xc5\xa1 Soviet\xc5\xb3 okupacij\xc4\x85. NKVD kaip ir SS naudojo tas pa\xc4\x8dias patalpas ir tuos pa\xc4\x8dius metodus \xc4\xafkalinti ir kankinti lenk\xc5\xb3 patriotus._NEWLINE_1944 met\xc5\xb3 rugpj\xc5\xab\xc4\x8dio 19 dien\xc4\x85 Liublino rajono AK kariuomen\xc4\x97 para\xc5\xa1\xc4\x97 Lenkijos vald\xc5\xbeiai tremtyje raport\xc4\x85. Jame AK ra\xc5\xa1\xc4\x97: \xe2\x80\x9c NKVD masi\xc5\xa1kai are\xc5\xa1tuoja AK karius visame regione. Lenk\xc5\xb3 nacionalinio i\xc5\xa1sivadavimo komitetas tai toleruoja ir AK kariai yra \xc4\xafkalinami Majdaneko stovykloje. M\xc5\xabs\xc5\xb3 tautos praradimai armijoje (Home army) yra lyg\xc5\xabs praradimams, kuriuos mes patyr\xc4\x97me vokie\xc4\x8di\xc5\xb3 okupacijos metu. Mes mokame savo krauju.\xe2\x80\x9d_NEWLINE_Tarp kalini\xc5\xb3 NKVD Majdaneko stovykloje buvo AK Volhynian nariai ir AK padalini\xc5\xb3 kariai judantys Var\xc5\xa1uvos kryptimi tam, kad prisijungt\xc5\xb3 prie Var\xc5\xa1uvos sukilimo. 1944 met\xc5\xb3 rugpj\xc5\xab\xc4\x8dio 23 dien\xc4\x85 250 Majdaneko kalini\xc5\xb3 buvo pertransportuoti \xc4\xaf traukini\xc5\xb3 stot\xc4\xaf Liubin Tatary. Ten visos aukos buvo patalpintos \xc4\xaf gyvuli\xc5\xb3 a\xc5\xa1alonus ir i\xc5\xa1tremtos \xc4\xaf stovyklas Sibire ir kitas Soviet\xc5\xb3 s\xc4\x85jungos dalis.\n_START_SECTION_\n\xc4\xaeam\xc5\xbeinimas\n_START_PARAGRAPH_\n1969 met\xc5\xb3 liepos m\xc4\x97nes\xc4\xaf, 25 met\xc5\xb3 stovyklos i\xc5\xa1laisvinimo metin\xc4\x97ms Wiktor To\xc5\x82kin (a.k.a. Victor Tolkin) suprojektavo did\xc5\xbeiul\xc4\xaf paminkl\xc4\x85 kuris buvo pastatytas koncentracijos stovyklos vietoje. Paminklas sudarytas i\xc5\xa1 dviej\xc5\xb3 dali\xc5\xb3: Didelio vart\xc5\xb3 paminklo stovyklos \xc4\xaf\xc4\x97jime ir didelio mauzoliejus talpinan\xc4\x8dio auk\xc5\xb3 pelenus prie\xc5\xa1ingoje stovyklos pus\xc4\x97je._NEWLINE_2005 met\xc5\xb3 spal\xc4\xaf bendradarbiaujant su Majdaneko muziejumi keturi Majdaneko koncentracijos stovykl\xc4\x85 i\xc5\xa1gyven\xc4\x99 kaliniai gr\xc4\xaf\xc5\xbeo \xc4\xaf Majdanek\xc4\x85. Jie pad\xc4\x97jo archeologams surasti apie 50 daikt\xc5\xb3 tarp kuri\xc5\xb3 buvo laikrod\xc5\xbeiai, auskarai, vestuviniai \xc5\xbeiedai, kuriuos u\xc5\xbekas\xc4\x97 ir pasl\xc4\x97p\xc4\x97 kaliniai. Pasak dokumentinio filmo \xe2\x80\x9eBuried Prayers\xe2\x80\x9c- \xe2\x80\x9ePalaidotos maldos\xe2\x80\x9c tai yra did\xc5\xbeiausias brangenybi\xc5\xb3 radinys mirties stovykloje apie kur\xc4\xaf \xc5\xbeinoma iki \xc5\xa1i\xc5\xb3 dien\xc5\xb3. Pokalbiai ir bendradarbiavimas tarp valstyb\xc4\x97s istorik\xc5\xb3 ir \xc5\xbeyd\xc5\xb3 auk\xc5\xb3 iki 2005 met\xc5\xb3 buvo reti._NEWLINE_Stovykla \xc5\xa1iandien u\xc5\xbeima apie puse jos buvusios teritorijos 2.7 km2 (ca. 670 acres). Nors beveik visa teritorija buvo u\xc5\xbestatyta namais, \xc5\xa1iandien daugiau nei pus\xc4\x97 teritorijos yra tu\xc5\xa1\xc4\x8dia. 2010 met\xc5\xb3 rugpj\xc5\xab\xc4\x8dio m\xc4\x97nes\xc4\xaf gaisras sunaikino vien\xc4\x85 i\xc5\xa1 medini\xc5\xb3 pastat\xc5\xb3, kuris buvo naudojamas kaip muziejus talpin\xc4\x99s 7,000 kalini\xc5\xb3 bat\xc5\xb3 por\xc5\xb3.  Liublino miestas po Antrojo Pasaulinio karo i\xc5\xa1augo triskart ir Majdanekas yra miesto sud\xc4\x97tyje. Koncentracijos stovykla yra gerai matoma vietiniams gyventojams. \xc5\xa0is faktas yra visuomet pastebimas lankytoj\xc5\xb3. Namai, sodai ir daugiabu\xc4\x8diai ribojasi su koncentracijos stovyklos ribomis ir tai yra vaizdas, kur\xc4\xaf ten gyvenantys \xc5\xbemon\xc4\x97s mato kasdien.\n_START_SECTION_\n\xc4\xae\xc5\xbeym\xc5\xabs kaliniai\n_START_PARAGRAPH_\n\xe2\x80\xa2 Halina Birenbaum\xc2\xa0\xe2\x80\x93 ra\xc5\xa1ytoja, poet\xc4\x97, vert\xc4\x97ja_NEWLINE_\xe2\x80\xa2 Marian Filar\xc2\xa0\xe2\x80\x93 pianistas_NEWLINE_\xe2\x80\xa2 Otto Freundlich\xc2\xa0\xe2\x80\x93 vienas i\xc5\xa1 artist\xc5\xb3 \xc4\xaftraukt\xc5\xb3 \xc4\xaf naci\xc5\xb3 1937 \xe2\x80\x9eDegenerate Art\xe2\x80\x9c parod\xc4\x85_NEWLINE_\xe2\x80\xa2 Mietek Grocher\xc2\xa0\xe2\x80\x93 I\xc5\xa1gyveno 9 skirtingas koncentracijos stovyklas. Dabar d\xc4\x97stytojas gyvenantis V\xc3\xa4ster\xc3\xa5s, Sweden. Jag \xc3\xb6verlevde (eng. I Survived) autorius._NEWLINE_\xe2\x80\xa2 Israel Gutman\xc2\xa0\xe2\x80\x93 Istorikas_NEWLINE_\xe2\x80\xa2 Dmitry Karbyshev\xc2\xa0\xe2\x80\x93 Soviet\xc5\xb3 generolas, Soviet\xc5\xb3 S\xc4\x85jungos herojus._NEWLINE_\xe2\x80\xa2 Omelyan Kovch\xc2\xa0\xe2\x80\x93 Ukrainie\xc4\x8di\xc5\xb3 kunigas_NEWLINE_\xe2\x80\xa2 Dionys Lenard\xc2\xa0\xe2\x80\x93 pab\xc4\x97go 1942 tam, kad persp\xc4\x97t\xc5\xb3 Slovakijos \xc5\xbeyd\xc5\xb3 bendruomen\xc4\x99_NEWLINE_\xe2\x80\xa2 Igor Newerly\xc2\xa0\xe2\x80\x93 ra\xc5\xa1ytojas_NEWLINE_\xe2\x80\xa2 Vladek Spiegelman,\xc2\xa0\xe2\x80\x93 jo istorija yra pagrindas Art Spiegelmano Maus \xe2\x80\x9cPel\xc4\x97s\xe2\x80\x9d_NEWLINE_\xe2\x80\xa2 Rudolf Vrba\xc2\xa0\xe2\x80\x93 perkeltas \xc4\xaf Auschwitz i\xc5\xa1 kurio jis pab\xc4\x97go. Bendraautorius Vrba-Wetzler report, viena i\xc5\xa1 pirm\xc5\xb3 ataskait\xc5\xb3 i\xc5\xa1 stovyklos vidaus, i\xc5\xa1leista karo metu._NEWLINE_\xe2\x80\xa2 Henio Zytomirski\xc2\xa0\xe2\x80\x93 Lenkijos holokausto vaik\xc5\xb3 simbolis'